- Hindi News
- National
- राष्ट्रवादी संगठनों ने हत्याओं के विरोध में कलेक्ट्रेट पर दो घंटे धरना दिया
राष्ट्रवादी संगठनों ने हत्याओं के विरोध में कलेक्ट्रेट पर दो घंटे धरना दिया
जयपुर | केरलमें मार्क्सवादी सरकार द्वारा पोषित माकपा कार्यकर्ताओं द्वारा राष्ट्रवादी संगठनों के कार्यकर्ताओं की लगातार हो रही निर्मम हत्याओं अत्याचार के विरोध में गुरुवार को जिला कलेक्ट्रेट पर महाधरने का आयोजन किया गया। राजस्थान मानवाधिकार मंच के बैनर तले हुए इस धरने में राष्ट्रीय स्वयंसेवक संघ सहित अनेक राष्ट्रवादी संगठनों के पदाधिकारी और कार्यकर्ता शामिल हुए। दो घंटे तक चले इस धरने में केरल सरकार के खिलाफ आक्रोश जताया गया।
धरने को संबोधित करते हुए राष्ट्रीय स्वयंसेवक संघ के ग्राम विकास के अखिल भारतीय संगठन मंत्री डॉ. दिनेश ने कहा कि केरल में माकपा सरकार द्वारा पोषित अत्याचार दिनों दिन बढ़ते जा रहे है। तीन सौ से अधिक कार्यकर्ताओं की छद्म हत्याएं की जा चुकी है। वहां कार्यकर्ताओं को आर्थिक रूप से नुकसान पहुंचाने के लिए फसलों, घरों एवं उपयोगी सामान को जला कर नष्ट किया जा रहा है। धरने के समापन के पश्चात राजस्थान मानवाधिकार मंच के संयोजक अनुराग सक्सेना के साथ एक प्रतिनिधि मण्डल ने जयपुर के जिला कलेक्टर को राष्ट्रपति,प्रधानमंत्री और राजस्थान के राज्यपाल के नाम ज्ञापन सौंपा और कार्यकर्ताओं के हत्यारों को कड़ी से कड़ी सजा दिलाने और वहां की माकपा सरकार को शीघ्र हटाने की मांग की। धरने में संत हरीशंकर दास महाराज, विश्व संवाद केन्द्र की डॉ. शुचि चौहान, महापौर अशोक लाहोटी, अम्बेडकर पीठ के अध्यक्ष डॉ. कन्हैयालाल बैरवाल, चामुण्डा सेना के विक्रम सिंह परिहार, अल्पसंख्यक आयोग के अध्यक्ष सरदार जसवीर सिंह सहित जयपुर शहर के कई व्यापारिक, सामाजिक और अन्य संगठनों के पदाधिकारियों और कार्यकर्ताओं ने हिस्सा लिया।
tgl_Latn sot_Latn hin_Deva hin_Deva hin_Deva hin_Deva